**Sepedi**

DIKGOTHALETŠO TŠA SEŠIRASEFAHLEGO SA LEŠELA

“Go apara seširasefahlego go bohlokwa. Re nyaka go kgothaletša tirišo ya diširasefahlego gohle gohle. Re kgothaletša gore batho ba šomiše diširasefahlego tša mašela, eupša ba netefatše gore di dirilwe ka mašela a mararo.”

-Dr. Zweli Mkhize, Tona ya tša Maphelo

TŠOHLE TŠE O SWANETŠEGO GO DI TSEBA KA DIŠIRASEFAHLEGO

Go apara seširasefahlego ge o le mo sebaka-bakeng, kudu-kudu mo lefelong le le tletšego batho, go thuša go fokotša phatlalatšo ya COVID-19. Le ge o apare seširasefahlego, go hlapa diatla le go arogana setšhabeng e sa le mokgwa o bohlokwa-hlokwa wa go fokotša phatlalatšo ya COVID-19.

Phema to kgoma seširasefahlego goba sefahlego ge o le ka ntle le ge o le ka gae, hlatswa seširasefahlego ka sesepe le meetse kapelapela NTLE LE GO ŠOMIŠA DIKHEMIKHALE ebile o hlape diatla gape.

Ka morago ga go dihlatswa, diširasefahlego di swanetše go šidullwa goba di beiwe letšatšing gore di ome.

Ga se wa swanela go abelana seširasefahlego le batho ba banngwe gore di gone go tlhakanywa nakong ya ge di hlatswiwa.

Gopola go se sware bokagare bja seširasefahlego ge o se apola goba o se apara.

Batho ba setšhaba ga se ba swanela go šomiša diširasefahlego tša kalafo – tšeo di boloketšwe bjalo ka ditlabakelo tša šireletša tša basebeletši ba maphelo bao ba re eteletše pele mo ntweng kgahlanong le COVID-19.

Basebeletši ba maphelo ba rena ba hloka diširasefahlego tša maemo a phagamego tša kalafo le sethuša-go-hema gore ba dule ba phetše gabotse go gona go phološa maphelo a batho bao ba nago le COVID-19. Ka baka leo, a re ba neeng ditlabakelo tša go lwantšhana le ntwa ye.